V Bratislave, dňa 22.11.2016

**Vec: Výzva na predloženie cenovej ponuky**

Spoločnosť **Decom,a.s., Sibírska 1, Trnava 917 01, IČO: 31 438 318,** ako osoba podľa ust. § 8 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov(ďalej len „**Verejný obstarávateľ**“) podľa zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „**Zákon**“ realizuje výber poskytovateľa služieb prieskumom trhu - postupom zadávania zákaziek s nízkymi hodnotami v zmysle § 117 Zákona na predmet zákazky „**Obstaranie bežnej IT techniky**“ (ďalej len „**Predmet zákazky**“). Prostredníctvom obchodného registra a internetu získal Verejný obstarávateľ informáciu, že Vaša spoločnosť dodáva tovary zodpovedajúce predmetu zákazky. Spoločnosť Tatra Tender s.r.o., Krčméryho 16, 811 04 Bratislava ako osoba poverená Verejným obstarávateľom na vykonanie tohto prieskumu trhu (postupu zadávania zákaziek s nízkymi hodnotami v zmysle § 117 Zákona) pre Verejného obstarávateľa si Vás dovoľuje v mene Verejného obstarávateľa osloviť na predloženie cenovej ponuky (ďalej len „**Cenová ponuka**“) na ich dodanie.

Podmienkou hodnotenia Vašej Cenovej ponuky bude splnenie všetkých nižšie uvedených podmienok. Cenové ponuky, ktoré splnia stanovené podmienky budú hodnotené na základe kritérií určených v bode 8.1 tejto výzvy.

1. **Identifikácia Verejného obstarávateľa**

Názov: **Decom,a.s.**

Sídlo: **Sibírska 1, Trnava 917 01**

Štatutárny orgán: predstavenstvo v zložení

Ing. Ján Timuľák , CSc. - predseda

Ing. Ľubomír Chmelík - člen

Ing. Matej Zachar , PhD. - podpredseda

IČO: 31 438 318

DIČ: 202391835

IČ DPH: SK 202391835

Ďalšie informácie o podmienkach prieskumu trhu môžete získať u:

Obchodné meno: Tatra Tender s.r.o.

Sídlo: Krčméryho 16, 811 04 Bratislava

Štatutárny orgán/štatutár: Mgr. Vladimír Oros – konateľ

IČO: 44 119 313

Zapísaný: v obchodnom registri OS BA I., oddiel: Sro, vložka č.: 51980/B

Kontaktná osoba: Marek Griga

e-mail: sp@tatratender.sk

1. **Vymedzenie predmetu zákazky**
	1. Predmetom zákazky je dodanie bežnej IT techniky (novej) s nasledovnými parametrami a v nasledovnom množstve:
		1. **All In One PC** v celkovom množstve 1 ks s nasledovnými minimálnymi požiadavkami:
			* veľkosť obrazovky min. 23,8",
			* Full HD rozlíšenie - 1920x1080,
			* procesor s výkonom min. 4000 bodov podľa Passmark[[1]](#footnote-1), min. 2 jadrá (4 logické procesory, max TDP 15W),
			* RAM 8GB,
			* integrovaná grafická karta grafická karta s výkonom min. 800 bodov podľa Passmark[[2]](#footnote-2) G3D a min. 560 bodov podľa Passmark2 G2D ,
			* Disk – SSD 256 GB s výkonom min. 4000 bodov podľa Passmark[[3]](#footnote-3),
			* WiFi s podporou štandardu 802.11n,
			* 3x USB 3.0,
			* bezdrôtová klávesnica a myš,
			* operačný systém Win 7 Pro, resp. ekvivalentný operačný systém s plnohodnotným klientom domény Active Directory.
		2. **Notebook** v celkovom množstve 1 ks s nasledovnými minimálnymi požiadavkami:
			* veľkosť obrazovky min. 17,3",
			* Full HD rozlíšenie - 1920x1080,
			* procesor s výkonom min. 8000 bodov podľa Passmark1, min. 2 jadrá (4 logické procesory), max TDP 45W,
			* RAM 8GB,
			* diskrétna grafická karta s výkonom min. 1800 bodov podľa Passmark2 G3D a min. 580 bodov podľa Passmark2 G2D,
			* Disk – SSD 512 GB s výkonom min. 4000 bodov podľa Passmark3,
			* WiFi s podporou štandardu 802.11n,
			* 2x USB 3.0; 1x HDMI, resp. DisplayPort,
			* operačný systém Win 7 Pro, resp. ekvivalentný operačný systém s plnohodnotným klientom domény Active Directory.
		3. **PC – Desktop v celkom množstve 1 ks s nasledovnými minimálnymi požiadavkami:**
			* procesor s výkonom min. 8000 bodov podľa Passmark1, min. 2 jadrá (4 logické procesory),
			* RAM 8GB,
			* diskrétna grafická karta s výkonom min. 2200 bodov podľa Passmark2 G3D a min. 800 bodov podľa Passmark2 G2D,
			* 2 x disky – 1x SSD 256 GB s výkonom min. 4000 bodov podľa Passmark3, 1x HDD 1 TB – min. rýchlosť otáčok 7 200 RPM,
			* 2x USB 3.0, 1x HDMI, resp. DisplayPort,
			* operačný systém Win 7 Pro, resp. ekvivalentný operačný systém s plnohodnotným klientom domény Active Directory.
		4. **Notebook dokovateľný spolu s kompatibilnou dokovacou stanicou v celkovom množstve 3 ks s nasledovnými minimálnymi požiadavkami:**
			* veľkosť obrazovky min. 13,3"; max. 15,6"
			* Full HD rozlíšenie - 1920x1080,
			* procesor s výkonom min. 4700 bodov podľa Passmark1, min. 2 jadrá (4 logické procesory, max TDP 15W),
			* RAM 8GB,
			* integrovaná grafická karta grafická karta s výkonom min. 800 bodov podľa Passmark2 G3D a min. 560 bodov podľa Passmark2 G2D,
			* Disk – SSD 512 GB s výkonom min. 4000 bodov podľa Passmark3,
			* WiFi s podporou štandardu 802.11n,
			* 2x USB 3.0; 1x HDMI, resp. DisplayPort,
			* operačný systém Win 7 Pro, resp. ekvivalentný operačný systém s plnohodnotným klientom domény Active Directory.
			* Hmotnosť max 2 kg,
			* Výstupy dokovacej stanice: 3x USB 3.0; 1x VGA; 1x HDMI, resp. DisplayPort.
		5. **Monitor** **v celkovom množstve 5 ks s nasledovnými minimálnymi požiadavkami:**
			* veľkosť obrazovky min. 23,8",
			* Full HD rozlíšenie - 1920x1080,
			* 1x HDMI, resp. DisplayPort; 1x VGA
			* Nastaviteľný stojan.
			* Externý disk v celkovom množstve 2 ks s nasledovnými minimálnymi požiadavkami:
			* kapacita 1 TB,
			* rozmer 2,5",
			* USB 3.0 kompatibilita,
			* min. rýchlosť otáčok 5 400 RPM.
		6. **USB kľúč** **v celkovom množstve 5 ks s nasledovnými minimálnymi požiadavkami**:
			* kapacita 64 GB,
			* USB 3.0 kompatibilita,
			* rýchlosť čítania 100 MB/s; rýchlosť zápisu 15 MB/s.
	2. CPV: 30230000-0 Zariadenia súvisiace s počítačmi 30231000-7 Počítačové monitory a konzoly, 30213000-5 Osobné počítače 30213100-6 Prenosné počítače. 30233100-2 Počítačové pamäťové jednotky.
	3. Predmet zákazky bude z väčšej časti financovaný z finančných prostriedkov poskytnutých Verejnému obstarávateľovi Agentúrou na podporu výskumu a vývoja na základe Zmluvy o poskytnutí prostriedkov č. APVV-15-0558 (ďalej „Zmluva o NFP“) pre projekt „**Vývoj softvérovej platformy pre výpočtové stanovovanie a optimalizáciu nákladov vyraďovania jadrových zariadení z prevádzky na báze medzinárodného štandardu ISDC pre zistenie bezpečného a efektívneho vyraďovania** (ďalej len „Projekt“).
2. **Miesto a termín plnenia**
	* Miestom plnenia je: sídlo verejného obstarávateľa Sibírska 1, 917 01 Trnava
	* Termín plnenia: Predmet zákazky bude dodaný do 3 týždňov od zadania zákazky- doručenia objednávky v zmysle bodu 7 tejto Výzvy.
3. **Predpokladaná hodnota zákazky**
	1. Predpokladaná hodnota zákazky: 10 600 EUR bez DPH.
4. **Podmienky predkladania cenových ponúk**
	1. Cenovú ponuku je potrebné predložiť elektronicky na e-mailovú adresu: marek.griga@tatratender.sk.
	2. Predmet správy bude označený „***Cenová ponuka –* Obstaranie bežnej IT techniky**“.
	3. Cenovú ponuku je potrebné doručiť najneskôr: do 25.11.2016 do 14:00 hod.
	4. Uchádzač môže Cenovú ponuku vziať späť alebo zmeniť najneskôr do termínu predkladania ponúk uvedeného v bode 5.2 tejto výzvy.
5. **Spôsob určenia ceny**
	1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov. **Cena musí byť konečná, vrátane všetkých poplatkov či provízií a musí zahŕňať všetky požadované tovary v zmysle požiadaviek uvedených v bode 2.1 tejto výzvy vrátane prípadných licencií alebo iných oprávnení na užívanie predmetov práva duševného vlastníctva, ak sa na ich používanie predmetu zákazky alebo ktorejkoľvek jeho časti požadujú, alebo poplatkov a nákladov spojených s dodaním na miesto plnenia podľa bodu 3.**
	2. Uchádzač v ponuke uvedie celkovú cenu predmetu zákazky ako aj každú z cenových položiek v štruktúre podľa prílohy č. 1 tejto výzvy.
6. **Obsah a záväznosť Cenovej ponuky**
	1. Cenová ponuka musí byť záväzná do 09.12.2016.
	2. Súčasťou Cenovej ponuky musia byť:
		1. Identifikácia uchádzača.
		2. Návrh ceny za celý predmet zákazky tak je to vymedzené v bode 5 tejto výzvy v štruktúre podľa bodu 6.2.
		3. Opis ponúkaných tovarov tvoriacich predmet zákazky, z ktorého musí byť zrejmé splnenie všetkých požiadaviek na predmet zákazky podľa bodu 2.1 tejto výzvy.
	3. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tejto výzve.
7. **Vystavenie OBJEDNÁVKY a obchodné podmienky**
	1. Nárok na vystavenie faktúry a vyplatenie odmeny za dodanie tovaru podľa bodu 2 tejto výzvy vznikne úspešnému uchádzačovi (t.j. dodávateľovi) po vyhodnotení cenového prieskumu a zaslaní záväznej objednávky úspešnému uchádzačovi Verejným obstarávateľom.
	2. Objednávka bude vystavená a doručená podľa podmienok vymedzených v tejto výzve, predloženej Cenovej ponuke a obvyklých podmienok.
8. **Hodnotenie ponúk**
	1. Cenové ponuky, ktoré splnia všetky podmienky stanovené v tejto výzve budú hodnotené na základe jediného kritéria, ktorým je najnižšia ponúkaná cena určená v súlade s ustanovením bodu 5 tejto výzvy. Cenová ponuka s najnižšou cenou **v EUR s DPH** bude vyhodnotená ako úspešná.
	2. Každému uchádzačovi bude doručené oznámenie o výsledku vyhodnotenia ponúk.
9. **Ďalšie podmienky**
	1. Verejný obstarávateľ si vyhradzuje právo neprijať ani jednu z predložených Cenových ponúk, ako aj právo kedykoľvek ukončiť tento prieskum trhu. O ukončení tohto prieskumu trhu bude Verejný obstarávateľ bezodkladne informovať všetkých uchádzačov, resp. všetky subjekty, ktoré vyzval na predloženie ponuky.
	2. Uchádzači znášajú všetky náklady súvisiace s vypracovaním svojej Cenovej ponuky.
10. **Kontaktné údaje**
	1. Pre Verejného obstarávateľa realizuje tento prieskum trhu spoločnosť Tatra Tender s.r.o., Krčméryho 16, 811 04 Bratislava, www.tatratender.sk.
	2. Ďalšie informácie a vysvetlenia týkajúce sa organizácie tohto prieskumu trhu môžete získať u zástupcu spoločnosti Tatra Tender s.r.o. na mailovej adrese sp@tatratender.sk.

Na základe zmluvného poverenia od DECOM,a.s.:

Tatra Tender s.r.o.

 Marek Griga

Príloha č. 1

PRÍLOHA č. 1 Cenová tabuľka

**Položkový rozpočet**

|  |  |  |  |  |  |  |  |
| --- | --- | --- | --- | --- | --- | --- | --- |
| **Položka č.**  | **Názov položky** | **Označenie produktu (výrobca, typ, model resp. iný jednoznačný identifikátor ponúkaného plnenia)**  | **Množstvo** | **Jednotková cena bez DPH** | **Jednotková cena s DPH** | **Celková cena bez DPH** | **Celková cena s DPH** |
| 1. | **All In One PC** |  | 1 |  |  |  |  |
| 2. | **Notebook** |  | 1 |  |  |  |  |
| 3. | **PC – Desktop** |  | 1 |  |  |  |  |
| 4. | **Notebook dokovateľný spoločne s kompatibilnou dokovacou stanicou** |  | 3 |  |  |  |  |
| 5. | **Monitor** |  | 5  |  |  |  |  |
| 6. | **Externý disk** |  | 2 |  |  |  |  |
| 7. | **USB kľúč** |  | 5 |  |  |  |  |

|  |
| --- |
| **Celková cena za celý predmet zákazky** |
| **Celková cena za celý predmet zákazky v EUR bez DPH** | *Doplniť kladné číslo zaokrúhlené na maximálne dve desatinné miesta* |
| **Výška DPH v EUR (sadzba 20%)** | *Doplniť kladné číslo zaokrúhlené na maximálne dve desatinné miesta* |
| **Celková cena za celý predmet zákazky v EUR s DPH** | *Doplniť kladné číslo zaokrúhlené na maximálne dve desatinné miesta* |

1. http://www.cpubenchmark.net/cpu\_list.php [↑](#footnote-ref-1)
2. http://www.videocardbenchmark.net/gpu\_list.php [↑](#footnote-ref-2)
3. http://www.harddrivebenchmark.net/hdd\_list.php [↑](#footnote-ref-3)